cyanic-selkie/wikianc huggingface dataset:
Ελληνικό All-Star Game καλαθοσφαίρισης ανδρών
Οι συνθέσεις των All-Star Games 1991-2020
15ο All-Star Game 2006-07 ΔΑΚ Λαμίας, 4 Φεβρουαρίου 2007: Ξένοι - Έλληνες 99-87 ΕΛΛΗΝΕΣ (Ομπράντοβιτς, Πιλαφίδης): Αλβέρτης, Διαμαντίδης 18, Παπαμακάριος 3, Περπέρογλου 8, Πρίντεζης 7, Γιάννης Μπουρούσης 10, Ηλιάδης 9, Ντικούδης 8, Τσαρτσαρής 4, Βασιλόπουλος 2, Καλαμπόκης 8, Σχορτσιανίτης 10. ΞΕΝΟΙ (Γκέρσον, Ματσόν): Πάρκερ 7, Σκέιλς 4, Άκερ 10, Μπετσίροβιτς 13, Σισκάουσκας 8, Μάσεϊ 8, Κλαρκ 9, Ουόλς 10, Ουίλκινσον 2, Ουίνστον 6, Στακ 6, Αντρέ Χάτσον 16.
16ο All-Star Game 2007-08 Αμαλιάδα,12 Απριλίου 2008: Ξένοι - Έλληνες 111-101 ΕΛΛΗΝΕΣ (Παναγιώτης Γιαννάκης-Σκουρτόπουλος): Πρίντεζης 3, Βεργίνης 6, Σπανούλης 14, Περπέρογλου 6, Βασιλόπουλος 10, Διαμαντίδης 13, Τσαλδάρης 8, Ντικούδης 9, Τσαρτσαρής 8, Τσιάρας 2, Γιάννης Μπουρούσης 18, Γιαννούλης 4. ΞΕΝΟΙ (Ζέλιμιρ Ομπράντοβιτς, Γκόρντον Χέρμπερτ): Γκράντι 5, Μπατίστ 4, Ράιτ 3, Κλιμαβίτσιους 9, Τζέρεμι Μάσεϊ 19, Κις 2, Γιασικεβίτσιους 9, Γκριρ 7, Νιούλεϊ 2, Ουίνστον 9, Γουντς 28, Σι 14.
17ο All-Star Game 2008-09 Φίλιππος Αμοιρίδης, Ξάνθη, 15 Μαρτίου 2009: Έλληνες - Ξένοι 127-93 ΕΛΛΗΝΕΣ (Παναγιώτης Γιαννάκης, Σφαιρόπουλος): Παπαλουκάς 18, Φώτσης 11, Μπουρούσης 23, Βασιλόπουλος 11, Περπέρογλου 6, Χαραλαμπίδης 3, Τσαλδάρης 2, Παπανικολάου 2, Σπανούλης 11, Μαυροκεφαλίδης 12, Διαμαντίδης 14, Γλυνιαδάκης 14. ΞΕΝΟΙ (Ομπράντοβιτς, Ματσόν): Γιασικεβίτσιους 3, Γκράντι 2, Μπατίστ 17, Πέκοβιτς 8, Μπράιαντ 8, Χαλπερίν 9, Κλαρκ 7, Μάιλς 8, Νίκολας 7, Βούισιτς 10, Γκριρ 9, Πάργκο 5.
18ο All-Star Game 2009-10 Δύο Αοράκια Ηρακλείου, 14 Μαρτίου 2010: Έλληνες - Ξένοι 147-114 ΕΛΛΗΝΕΣ (Γ. Μπαρτζώκας, Ηλ. Ζούρος): Νικολαϊδης 13, Σοφοκλής Σχορτσανίτης 42, Παπαδόπουλος 8, Παπαλουκάς 13, Καϊμακόγλου 13, Αντώνης Φώτσης 10, Βουγιούκας 9, Παπαμακάριος 15, Χαραλαμπίδης 8, Καλαμπόκης, Πελεκάνος 16, Σπανούλης. ΞΕΝΟΙ (Ντ. Μπλατ, N. Μάρκοβιτς): Χάρις 2, Πέκοβιτς, Ερτσέγκ 6, Φράνσις 15, Τεόντοσιτς 7, Νίκολας 16, Τσίλντρες 8, Κλέιζα, Μπατίστ 17, Χέισλιπ 4, Λούκας 13, Μάιλς, Γκρέγκορι 16, Κάρτερ 10
19ο All-Star Game 2010-11 Κλειστό Γυμναστήριο Πύργου, 13 Μαρτίου 2011: Έλληνες - Ξένοι 141-122 ΕΛΛΗΝΕΣ (Αλεξανδρής, Σφαιρόπουλος): Βουγιούκας 6, Καλάθης Π. 24, Μαυροκεφαλίδης 22, Διαμαντίδης 13, Σπανούλης 8, Καλάθης Ν. 11, Καϊμακόγλου 4, Αντώνης Φώτσης 18, Νικολαΐδης 11, Χαρίσης 15, Περπέρογλου 4, Μπάρλος 5. ΞΕΝΟΙ (Ομπράντοβιτς, Πρίφτης): Σμιθ 13, Έρτσεγκ 4, Νεστέροβιτς 6, Τεόντοσιτς 7, Νίκολας 10, Χάρις 18, Παλάσιο 3,Μπατίστ 14, Μπάξτερ 20, Σίμονς 4, Μάρσαλ 11, Τόμπσον 12.
20ο All-Star Game 2012-13 Περιβόλα, Πάτρα, 10 Μαρτίου 2013: Ξένοι - Έλληνες 131-125 ΕΛΛΗΝΕΣ (Αργύρης Πεδουλάκης, Σούλης Μαρκόπουλος): Χαραλαμπίδης 2, Γιάνκοβιτς 4, Γιάννης Αντετοκούνμπο 8, Θανάσης Αντετοκούνμπο 18, Μπράμος 8, Νίκος Παππάς 10, Σλούκας 2, Παπανικολάου 15, Παπαδόπουλος 24, Δημήτρης Διαμαντίδης 6, Πρίντεζης 11, Σπανούλης 7, Τσαϊρέλης 4. ΞΕΝΟΙ (Γιώργος Μπαρτζώκας, Γιάννης Σφαιρόπουλος): Στόγκλιν 12, Χαντ 9, ΜακΚόλουμ 13, Γιόνας Ματσιούλις, Μίλμπουρν 10, Ούκιτς 18, Λο 6, Λάσμε 4, Γκραντ 6, Γκιστ 12, Μπρεντ Πέτγουεϊ 26, Χάινς 13.
21ο All-Star Game 2013-14 Γήπεδο Χανίων, Χανιά, 10 Μαρτίου 2014: Έλληνες - Ξένοι 123-122 Greek Stars (Σούλης Μαρκόπουλος, Καλαφατάκης): Μάντζαρης, Νίκος Παππάς 24, Μπράμος18 (6/7 τρίποντα), Αθηναίου 17, Περπέρογλου, Φώτσης 7, Πρίντεζης, Μαυροκεφαλίδης 15, Διαμαντίδης 5, Τσαϊρέλης 12, Καββαδάς 8, Μπόγρης 17, Σπανούλης. Rest of the World (Γιώργος Μπαρτζώκας, Γιάννης Σφαιρόπουλος)): ΜακΚόλουμ 14, Μπράουν 11, Γιούιν 16, Κούπερ 6, Ματσιούλις 12, Λοτζέσκι 13, Ασκα 2, Ντάνστον 2, Λάσμε 17, Γκιστ 2, Στέφενς 19, Χαρτ 18.
22ο All-Star Game 2017-18 ΕΑΚ Πατρών, 11 Φεβρουαρίου 2018: Ξένοι - Έλληνες 144-137 Greek Stars (Πασκουάλ, Παπαθεοδώρου): Καλάθης 11, Σπανούλης 12, Πρίντεζης 14, Παππάς 17, Καββαδάς 8, Θανάσης Αντετοκούνμπο 22, Γκίκας 9, Μποχωρίδης 15, Παπανικολάου 8, Κόνιαρης 6, Μαργαρίτης 13, Βουγιούκας 2. World Stars (Σφαιρόπουλος, Γιαννάκης): Χάρθς 21, Μουρ 25, Σίνγκλετον 8, Μιλόσεβιτς 11, Μιλουτίνοφ 6, ΜακΦάντεν 18, Μούντι 16, Χολ 9, Στρέλνιεκς 6, Ρίβερς 12, Γκιστ 12, ΜακΛίν. |
23ο All-Star Game 2018-19 Αλεξάνδρειο Μέλαθρο, Θεσσαλονίκη, 10 Φεβρουαρίου 2019: Ξένοι - Έλληνες 149-146 GREEK STARS (Ρικ Πιτίνο, Αργύρης Πεδουλάκης): Καλάθης, Σπανούλης 3, Χρυσικόπουλος 4, Μποχωρίδης 16, Λαρεντζάκης 10, Πρίντεζης 7, Αντετοκούνμπο 39, Παπανικολάου 17, Παπαπέτρου 15, Βασιλόπουλος 4, Μπόγρης 12, Παπαγιάννης 22 WORLD STARS (Ντέιβιντ Μπλατ, Λούκα Μπάνκι): Γουίλιαμς-Γκος 10, Κιλπάτρικ 17, Στρέλνιεκς 6, Γκος 23, Λε Ντέι, Γκιστ 4, Τουπάν 16, Ματσιούλις 6, Μιλουτίνοφ 2, Αγκμπελέσε 12, Χάτσερ 5, Τζόρνταν 12
25ο All-Star Game 2022-23
ΟΑΚΑ, 18 Δεκεμβρίου 2022: Team Vezenkov - Team Papagiannis 137-112
TEAM PAPAGIANNIS (Ράντονιτς – Σπανούλης): Σλούκας, Ντένμον 11, Λαρεντζάκης 12, Νότε 24, Παπανικολάου 5, Μπέικον 12, Γουίλιαμς 6, Μαυροκεφαλίδης 5, Κουλμπόκα 14, ΜακΓκριφ 2, Παπαγιάννης 21.
Εξωτερικοί σύνδεσμοι
Καλαθοσφαιριση Ανδρων Ελλαδας All Star Game Ανδρων All Star Game Ανδρων Ελλαδας
Τηλεοπτικός πύργος Βερολίνου
Ο Φέρνσετουρμ (Fernsehturm, γερμανικά για το «τηλεοπτικός πύργος») είναι τηλεοπτικός πύργος στο κέντρο του Βερολίνου, Γερμανία. Είναι γνωστό αξιοθέατο κοντά στην πλατεία Αλεξάντερπλατς. Ο πύργος χτίστηκε μεταξύ το 1965 και το 1969 από την πρώην Λαϊκή Δημοκρατία της Γερμανίας. Ο πύργος είναι ορατός σε όλες τις κεντρικές περιοχές του Βερολίνου, και παραμένει σύμβολο της πόλης.
Λόγω της θέσης του κοντά στην Αλεξάντερπλατς, ο πύργος έχει το προσωνύμιο πύργος Αλέξαν, ιδιαίτερα από τους επισκέπτες του Βερολίνου.
Το αρχικό συνολικό ύψος του πύργου ήταν 365 μέτρα, αλλά μετά από την εγκατάσταση νέας κεραίας στη δεκαετία του 1990, το ύψος είναι τώρα είναι 368 μέτρα.
Ο Φέρνσετουρμ είναι η δεύτερη μεγαλύτερη δομή στην Ευρώπη, μετά από τον Πύργο Οστάνκινο της Μόσχας. Υπάρχει μια πλατφόρμα επισκεπτών και ένα εστιατόριο στη μέση της σφαίρας. Η πλατφόρμα επισκεπτών είναι σε ύψος περίπου 204 μέτρων επάνω από το έδαφος. Το εστιατόριο, το οποίο περιστρέφεται σε είκοσι λεπτά, είναι επάνω από την πλατφόρμα επισκεπτών. (Αρχικά γύρισε μία φορά ανά ώρα η ταχύτητα διπλασιάστηκε αργότερα, και τριπλασιάστηκε μετά από την πρόσφατη ανακαίνιση στη δεκαετία του 1990) Μέσα στον άξονα υπάρχουν δύο ανελκυστήρες για να μεταφέρουν τους επισκέπτες στη σφαίρα του πύργου σε 16 δευτερόλεπτα.
Εξωτερικοί σύνδεσμοι
Κατηγορία:Κτίρια και κατασκευές στο Βερολίνο Κατηγορία:Πύργοι Βερολινο
Deadpool
Η δημοτικότητα του χαρακτήρα τον έχει κάνει να εμφανιστεί σε πολυάριθμες μορφές άλλων μέσων. Στη σειρά του 2004 Cable & Deadpool, αναφέρεται στη σημαδεμένη του εμφάνιση ως "ο Ράιαν Ρέινολντς διασταυρωμένος με ένα Σαρ Πέι" (αν και στο κόμικ το όνομα του Ρέινολντς γράφεται λανθασμένα ως "Ρένολντς"). Ο ίδιος ο Ρέινολντς θα υποδυόταν τελικά τον χαρακτήρα στη σειρά ταινιών X-Men και εμφανίστηκε στα X-Men η Αρχή: Γούλβεριν (2009), Deadpool (2016) και στη συνέχειά του, το Deadpool 2 (2018). Ο Ρέινολντς αποδίδει στο Cable & Deadpool #2 ότι τον κόλλησε με τον χαρακτήρα και τον ενέπνευσε να τον μεταφέρει στις ταινίες. Θα συνεχίσει να παίζει τον χαρακτήρα στο Κινηματογραφικό Σύμπαν της Marvel.
Παραπομπές
Κατηγορία:Χαρακτήρες κόμικς Κατηγορία:Υπερήρωες της Marvel Comics Κατηγορία:Υπερκακοί της Marvel Comics Κατηγορία:Φανταστικοί επαγγελματίες δολοφόνοι Κατηγορία:Κόμικς που έγιναν ταινίες Κατηγορία:Κόμικς που έγιναν βιντεοπαιχνίδια Κατηγορία:X-Men Κατηγορία:Διαδικτυακά μιμίδια Κατηγορία:Υπερήρωες ΛΟΑΤ της Marvel Comics
Ποτό
thumb|250px|Το [[τσάι το δεύτερο πιο ευρέως καταναλισκόμενο ποτό]] Ποτό ονομάζεται ένα υγρό το οποίο προορίζεται για ανθρώπινη κατανάλωση. Πέρα από την κάλυψη βασικών αναγκών, τα ποτά αποτελούν τμήμα της ανθρώπινης κοινωνίας. Αν και όλα τα ποτά και αναψυκτικά, συμπεριλαμβανομένων των χυμών και των ανθρακούχων ποτών, αποτελούνται από νερό, το νερό δεν θεωρείται το ίδιο αναψυκτικό. Τα αλκοολούχα ποτά περιέχουν και αιθανόλη (αλκοόλ ή οινόπνευμα).
Ιστορία
Το νερό και το γάλα είναι τα βασικά ποτά κατά τη διάρκεια της ιστορίας. Καθώς η ανθρωπότητα εξελισσόταν, ανακαλύφθηκαν νέες τεχνικές για την παραγωγή ποτών από τα φυτά ιθαγενή στη περιοχή τους. Τα παλαιότερα αρχαιολογικά στοιχεία παραγωγής κρασιού έχουν βρεθεί στη Γεωργία (π. 6000 π.Χ.) και στο Ιράν (π. 5000 π.Χ.). Η μπύρα είναι γνωστό ότι παραγόταν στην νεολιθική Ευρώπη από το 3000 π.Χ.. Το τσάι πιθανόν αναπτύχθηκε στο Γιουνάν, Κίνα, κατά τη διάρκεια της δυναστείας Σανκ (16ος-11ος αιώνα π.Χ.), ως φάρμακο.
Η κατανάλωση ποτών αποτελεί επίσης σημαντικό τμήμα της κοινωνικοποίησης κατά τη διάρκεια των αιώνων. Στην Αρχαία Ελλάδα, η κοινωνική συνεύρεση με σκοπό την κατανάλωση ποτών ήταν γνωστή ως συμπόσιο, όπου καταναλωνόταν οίνος κεκραμμένος (δηλαδή νερωμένος). Στην Αρχαία Ρώμη μια παρόμοια εκδήλωση ονομαζόταν convivium. Πολλές από τις πρώτες κοινωνίες θεωρούσαν το αλκοόλ δώρο των θεών, με αποτέλεσμα τη δημιουργία θεών όπως ο Διόνυσος. Αντίθετα, άλλες θρησκείες, όπως ο μουσουλμανισμός, είτε απαγορεύουν είτε αποθαρρύνουν την κατανάλωση αλκοολούχων ποτών για διάφορους λόγους.
Στην ανατολική Αφρική και την Υεμένη, ο καφές χρησιμοποιήθηκε σε πολλές τοπικές θρησκευτικές τελετές. Καθώς αυτές οι τελετές ήταν αντίθετες με τη χριστιανική θρησκεία, η εκκλησία της Αιθιοπίας απαγόρευσε τον καφέ μέχρι την βασιλεία του Μενελίκ Β΄. Ο καφές απαγορεύτηκε και στην Οθωμανική Αυτοκρατορία τον 17ο αιώνα για πολιτικούς λόγους. Αλκοολούχα ποτά, όπως το αψέντι, απαγορεύτηκαν τις αρχές του 20ού αιώνα επειδή συνδέθηκαν με παραβατική συμπεριφορά.
Μη αλκοολούχα
Τα μη αλκοολούχα ποτά είναι αυτά που περιέχουν καθόλου ή ελάχιστο αλκοόλ (αιθανόλη). Το νερό είναι το πιο ευρέως καταναλισκόμενο ποτό, αν και το 97% του νερού της Γης δεν είναι πόσιμο για τον άνθρωπο, καθώς περιέχει μεγάλες ποσότητες αλάτων (π.χ. θαλασσινό νερό).. Άλλα ποτά περιλαμβάνουν:
Αλκοολούχα
Αντίθετα, τα αλκοολούχα ποτά περιέχουν αλκοόλ. Συνήθως ο όρος ποτό χρησιμοποιείται για περιγράψει αυτά τα ποτά. Ποτά όπως το κρασί, η μπύρα και ο μηλίτης, παράγονται από τη ζύμωση των σταφυλιών, του αμύλου και των μήλων αντίστοιχα. Ποτά με ακόμη μεγαλύτερη περιεκτικότητα σε αιθανόλη παράγονται με τη διαδικασία της απόσταξης. Δημοφιλή αποσταγμένα ποτά περιλαμβάνουν το τσίπουρο, το ουίσκι, το ρούμι, τη βότκα και το κορεατικό σότζου. Μια εταιρία παραγωγής σότζου ήταν η εταιρία η οποία πούλησε τις περισσότερες φιάλες αποσταγμένων ποτών παγκοσμίως το 2007.
Ζαν Μπωντριγιάρ
Ο Ζαν Μπωντριγιάρ (Jean Baudrillard, 27 Ιουλίου 1929 – 6 Μαρτίου 2007) ήταν Γάλλος κοινωνιολόγος και φιλόσοφος.
Είναι περισσότερο γνωστός για τις αναλύσεις του για τα μέσα, τη σύγχρονη κουλτούρα και την επικοινωνία μέσω της τεχνολογίας, καθώς και για τη διατύπωση εννοιών όπως η προσομοίωση και η υπερπραγματικότητα. Ο Μπωντριγιάρ έγραψε για διάφορα θέματα, όπως ο καταναλωτισμός, οι σχέσεις των φύλων, η κριτική της οικονομίας, η οικονομία, η κοινωνική ιστορία, η τέχνη, η δυτική εξωτερική πολιτική και η ποπ κουλτούρα. Τα πιο γνωστά έργα του είναι: Γοητεία (1978), Ομοιώματα και προσομοίωση (1981), Αμερική (1986) και Ο πόλεμος του Κόλπου δεν έγινε ποτέ (1991). Το έργο του συνδέεται συχνά με τον μεταμοντερνισμό και συγκεκριμένα με τον μεταδομισμό. Ωστόσο, ο Μπωντριγιάρ αντιτάχθηκε στον μεταδομισμό και είχε αποστασιοποιηθεί από τον μεταμοντερνισμό.
Παραπομπές
Κατηγορία:Γάλλοι φιλόσοφοι Κατηγορία:Φιλόσοφοι του 20ού αιώνα Κατηγορία:Φιλόσοφοι της ιστορίας Κατηγορία:Φιλόσοφοι της τέχνης Κατηγορία:Γάλλοι κοινωνιολόγοι Κατηγορία:Γάλλοι ιστορικοί του 21ου αιώνα
Δικτυόπτερα
Τα Δικτυόπτερα (Dictyoptera) είναι υπερτάξη των εντόμων και περιλαμβάνει τρεις τάξεις: τα Βλαττοειδή (κατσαρίδες), τα Μαντώδη (μάντισσες) και τα Ισόπτερα (τερμίτες).
Dictyoptera aurora
Η Δικτυοπτέρα είναι γένος της τάξης των κολεοπτέρων. Το είδος Dictyoptera aurora (Herbst 1874) συναντούμε και στην Ελλάδα.
Παραπομπές
Κατηγορία:Έντομα
Νικολίτσι Δοϊράνης
Το Νικολίτσι (σλαβομακεδονικά: Николиќ, βουλγαρικά: Николич, τουρκικά: Nüklüş-köyü) είναι χωριό του Δήμου Δοϊράνης της Βόρειας Μακεδονίας. Βρίσκεται βόρεια της λίμνης Δοϊράνης, κοντά στα ελληνικά σύνορα.
Δημογραφικά στοιχεία
Σύμφωνα με την απογραφή του 2002, το χωριό είχε συνολικά 541 κατοίκους. Εθνοτικές ομάδες στο χωριό περιλαμβάνουν:
Παραπομπές
Κατηγορία:Χωριά της Βόρειας Μακεδονίας
Οίκος του Λίμπουργκ
Ο Οίκος του Λίμπουργκ (γερμ. Limburg) είναι μια ευγενής οικογένεια της Λωρραίνης (Λοθαριγγίας). Γενάρχης του Οίκου είναι ο Βάλεραν Α΄, κόμης του Λίμπουργκ και του Αρλόν (απεβ. 1082), μάλλον σύζυγος της Αδέλας, κόρης του Θεοδωρίχου Α΄, δούκα της Άνω Λωρραίνης του Οίκου Αρντέν-Μπαρ.
Ιστορία του Οίκου
Το 1218 ο 6ος απόγονος του Βάλεραν Α΄, Ερρίκος Ε΄ νυμφεύθηκε την Ερμεσίνδη του Νεβέρ, κόμισσα του Λουξεμβούργου, οπότε η κομητεία πέρασε στον Οίκο του. Είναι ο ιδρυτής νεότερου κλάδου του Οίκου του Λουξεμβούργου, που τέσσερα μέλη του έγιναν βασιλείς της Βοημίας και της Γερμανίας. Ο μεγαλύτερος αδελφός του Ερρίκος Δ΄, δούκας του Λίμπουργκ νυμφεύτηκε την Ίρμγκαρτ, κόμισσα του Μπεργκ. Είχε δύο γιους: τον Βάλεραν Δ΄, δούκα του Λουξεμβούργου, που είχε μόνο μία κόρη, η οποία τον διαδέχθηκε και τον Αδόλφο Ζ΄, κόμη του Μπεργκ. Ο εγγονός του τελευταίου Αδόλφος Θ΄, κόμης του Μπεργκ ήταν το τελευταίο άρρεν μέλος του Οίκου.
Το 1288 ο Ιωάννης Α΄, δούκας της Βραβάντης, κατέλαβε το δουκάτο του Λίμπουργκ, το οποίο έμεινε στον Οίκο του.
Βοημούνδος ΣΤ΄ της Αντιόχειας
Ο Βοημούνδος ΣΤ΄ της Αντιόχειας ή Βοημούνδος ο Ισχυρός (1237 - 1275) από τον Οίκο του Πουατιέ-Αντιόχειας ήταν Πρίγκιπας της Αντιόχειας και Κόμης της Τρίπολης (1251 - 1275), οι Μαμελούκοι κατέκτησαν το Πριγκιπάτο της Αντιόχειας (1268) και ο Βοημούνδος παρέμεινε πρίγκιπας μόνο ως Τιτλούχος. Ο Βοημούνδος ΣΤ΄ της Αντιόχειας ήταν γιος και διάδοχος του Βοημούνδου Ε΄ της Αντιόχειας και της δεύτερης συζύγου του Λουτσιάνας ντι Σεγκνί μικρανεψιάς του πάπα Ιννοκέντιου Γ΄. Την εποχή που κυβέρνησε ο Βοημούνδος ΣΤ΄ την Αντιόχεια υπήρχαν σκληροί πόλεμοι ανάμεσα στη Μογγολική αυτοκρατορία και το Μαμελουκικό Σουλτανάτο. Οι Μαμελούκοι κατέλαβαν την Αντιόχεια και τον έστειλαν εξορία (1268), από τότε μέχρι τον θάνατο του (1275) ο Βοημούνδος ΣΤ΄ ήταν πρίγκιπας της Αντιόχειας μόνο στον τίτλο. Τον διαδέχθηκε στη διεκδίκηση του Πριγκιπάτου της Αντιόχειας και στην Κομητεία της Τρίπολης ο γιος του Βοημούνδος Ζ΄.
Πρώτα χρόνια
Διαδέχθηκε τον πατέρα του υπό την αντιβασιλεία της μητέρας του η οποία δεν άφησε ποτέ την Τρίπολη, εγκατέλειψε την Αντιόχεια στα χέρια των συγγενών της από τη Ρώμη, αυτό την έκανε εξαιρετικά μισητή. Ο Λουδοβίκος Θ΄ της Γαλλίας πήρε άδεια από τον πάπα Ιννοκέντιου Δ΄ να διαδεχτεί το δουκάτο, ο μικρός Βοημούνδος πήγε στην Άκρα να συναντήσει τον Γάλλο βασιλιά. Σε συμφωνία που έγινε το ανάμεσα στην Αντιόχεια και το Αρμενικό Βασίλειο της Κιλικίας ο Βοημούνδος ΣΤ΄ της Αντιόχειας παντρεύτηκε τη Σιβύλλα της Αρμενίας, κόρη του Χετούμ Α΄ της Αρμενίας (1254). Ο γάμος έφερε ειρήνη ανάμεσα στα δύο βασίλεια και τερμάτισε τον πόλεμο που είχε ξεκινήσει την εποχή του Βοημούνδου Δ΄ της Αντιόχειας, παππού του Βοημούνδου ΣΤ΄.
Συμμαχία με τους Μογγόλους
Την εποχή του Βοημούνδου, πραγματοποιήθηκε εκτεταμένη σύγκρουση μεταξύ των Μαμελούκων και των Μογγόλων, οι Μογγόλοι είχαν επεκταθεί σημαντικά με στόχο να περάσουν στην Αρμενία και στην Αντιόχεια. Οι Μογγόλοι επέδειξαν μεγάλη σκληρότητα στους λαούς που κατακτούσαν, έσφαζαν χιλιάδες κατοίκους από τους πληθυσμούς που είχαν αρνηθεί να τους δηλώσουν υποταγή, κατέκτησαν και το Χριστιανικό κράτος της Γεωργίας (1236). Ο πεθερός του Χετούμ Α' της Αρμενίας δήλωσε υποταγή στους Μογγόλους, έστειλε τον αδελφό του Σεμπάντ στην αυλή των Μογγόλων, στο Καρακορούμ για να κλείσει μαζί τους συμμαχία (1247). Πίεσε και τον γαμπρό του Βοημούνδο ΣΤ΄ να κάνει το ίδιο οπότε και συμφώνησε, ένωσαν τις δυνάμεις τους στις Μογγολικές κατακτήσεις του Χαλεπίου και της Δαμασκού που ακολούθησαν (1260). Οι Μεσαιωνικοί ιστορικοί όπως ο περίφημος Ναΐτης ο Τύριος περιγράφουν με δραματικό τρόπο τη θριαμβευτική είσοδο των τριών χριστιανών ηγεμόνων στη Δαμασκό (1260). Οι σύγχρονοι ιστορικοί περιγράφουν την περιγραφή της ιστορίας αυτής ως απόκρυφη.
Οι Μογγόλοι έδωσαν γενναίες ανταμοιβές στον Βοημούνδο ΣΤ΄ για την υποστήριξη που τους παρείχε, του παραχώρησαν πολλές πόλεις που είχε χάσει από τους Μαμελούκους όπως τη Λαττάκεια, τη Λαοδίκεια και την Τζαμπλέ. Ο Βοημούνδος ΣΤ΄ ανακατέκτησε όλες τις πόλεις, τον βοήθησαν οι Ναΐτες Ιππότες και οι Ιωαννίτες Ιππότες.Ο Βοημούνδος ήθελε τη βοήθεια των Μογγόλων, γι' αυτό εγκατέστησε στην Αντιόχεια τον Ελληνορθόδοξο πατριάρχη Ευθύμιο Α΄ λόγω των δεσμών που είχαν δημιουργήσει οι Μογγόλοι με τη Βυζαντινή Αυτοκρατορία, αυτό έφερε την εχθρότητα των Λατίνων της Άκρας. Ο Βοημούνδος αφορίστηκε από τον πατριάρχη Ιεροσολύμων. Ο Πάπας Αλέξανδρος Δ΄ έθεσε την περίπτωση του Βοημούνδου ως κύριο θέμα σε προετοιμαζόμενη σύνοδο, αλλά πέθανε πριν την πραγματοποίησή της Συνόδου (1261). Ο νέος Πάπας Ουρβανός Δ΄ άκουσε τις εξηγήσεις του για την υποταγή του στους Μογγόλους και ακύρωσε τον αφορισμό.
Ήττα των Μογγόλων από τους Μαμελούκους
Μετά την κατάκτηση της Δαμασκού ο στρατός των Μογγόλων προωθήθηκε δυτικότερα προς το Κάιρο λόγω εσωτερικών ταραχών στην αυτοκρατορία τους, αυτό ήταν η μεγάλη ευκαιρία για τους Μαμελούκους, άφησαν στη Συρία μόνο μία μικρή δύναμη. Οι Μαμελούκοι προχώρησαν βόρεια, μια συνθήκη που υπέγραψαν με τους Φράγκους της Άκρας τους επέτρεψε να περάσουν από τις περιοχές τους ανενόχλητα. Οι Μαμελούκοι με τον αρχηγό τους Μπαϊμπάρς συνέτριψαν τους Μογγόλους στην ιστορική "μάχη του Άιν Τζαλούτ" (1260) κατακτώντας τη Συρία και το Ιράν που είχαν προηγουμένως λεηλατηθεί από τους Μογγόλους, απειλούσαν πλέον ανοιχτά την Αντιόχεια. Ο Βοημούνδος με τον Χέτουμ Α΄ προσπαθούσαν να εφεύρουν τρόπους για να κερδίσουν την εύνοια των Μαμελούκων ώστε να τους αφήσουν ανενόχλητα να κυβερνούν τις περιοχές τους, αντικατέστησαν τον Έλληνα πατριάρχη Ευθύμιο με τον Λατίνο Οπιζόν.
Προσπάθησαν τέλος να τους δελεάσουν με οικονομική συνεργασία λόγω της πλούσιας ξυλείας των δασών του Λιβάνου και της Συρίας που ήταν απαραίτητη στους Μαμελούκους για την κατασκευή πλοίων αλλά απέτυχαν ξανά. Ο Χετούμ Α΄ προσπάθησε τέλος να δωροδοκήσει τους Μαμελούκους για να κλείσει ειρήνη μαζί τους αλλά ο Μπαϊμπάρς απέκλεισε όλες τις προτάσεις. Ο Βοημούνδος ταξίδεψε στην αυλή του Ουλάγκου των Μογγόλων ώστε να πετύχει ξανά την υποστήριξη του. Ο Ουλαγκού αρνήθηκε λόγω της δυσαρέσκειάς του για την αντικατάσταση του Έλληνα πατριάρχη, πίστευε ότι η συμμαχία με τη Βυζαντινή Αυτοκρατορία έπαιζε σημαντικό ρόλο στα σχέδιά του εναντίον των Τούρκων στην Ανατολή.
Απώλεια της Αντιόχειας
Ο Χέτουμ για τον ίδιο λόγο επέστρεψε χωρίς καμιά υποστήριξη από τη Μογγολική αυλή (1266), την ίδια ώρα που οι Μαμελούκοι επιτέθηκαν στο Αρμενικό Βασίλειο της Κιλικίας συντρίβοντας στη Μάχη του Μαρί τους γιους του που την υπεράσπισαν. Ο ένας από τους γιος του Χετούμ θανατώθηκε, οι υπόλοιποι συνελήφθησαν αιχμάλωτοι, οι Μαμελούκοι μετέτρεψαν την πρωτεύουσα της Αρμενίας σε ερείπια. Αφού ισοπέδωσε και λεηλάτησε ολόκληρη την Αρμενία, ο Μπαϊμπάρς έστρεψε την προσοχή του στην κατάκτηση της Αντιόχειας, οι στρατηγοί του κορεσμένοι από τα λάφυρα που πήραν από την Αρμενία δεν είχαν όρεξη να ριψοκινδυνεύσουν ξανά να πολεμήσουν. Ο Μπαϊμπάρς εξοργίστηκε με αυτή τη στάση των στρατηγών του και επανήλθε στην επίθεση, καταλαμβάνοντας εύκολα την Άκρα (1267) και στη συνέχεια την ίδια την Αντιόχεια (1268), ο Βοημούνδος είχε καταφύγει στην Τρίπολη. Ολόκληρη η βόρεια Συρία χάθηκε, στον Βοημούνδο δεν έμειναν καθόλου εδάφη παρά μονάχα η Τρίπολη.
Πολιορκία της Τρίπολης
thumb|right|150px|Το οικόσημο του Βοημούνδου ΣΤ΄ της Αντιόχειας Ο Μπαϊμπάρς κατέφθασε στην Τρίπολη ζητώντας από τον Βοημούνδος να παραδοθεί τον απειλούσε με ολοκληρωτικό αφανισμό αν δεν το κάνει λόγω της συμμαχίας του με τους Μογγόλους. Μια επιστολή του Μπαϊμπάρς στον Βοημούνδο ΣΤ΄ (1271) γράφει :
"Οι κίτρινες σημαίες μας έχουν αποκρούσει τις κόκκινες δικές σας και ο ήχος από τις καμπάνες έχει αντικατασταθεί από την κραυγή Αλλάχ, Αλλάχ! Προειδοποιήστε τις εκκλησίες και τους τοίχους σας ότι σύντομα θα διαλυθούν από τα πολιορκητικά μας μηχανήματα και τα σπαθιά μας θα μπούν σε όλα τα σπίτια σας, θα πληρώσετε πολύ ακριβά τη συμμαχία σας με τον Αμπαγκά".
Ο Βοημούνδος ΣΤ΄ εξακολουθούσε να εκλιπαρεί ειρήνη για να μην χάσει την Τρίπολη, ο Μπαϊμπάρς χλευάζοντας του ζήτησε να πληρώσει όλα τα έξοδα των Μαμελούκων αλλά ο Βοημούνδος ήταν πολύ υπερήφανος να παραιτηθεί. Τα νέα ότι ξεκινούσε από την Ευρώπη η Θ΄ Σταυροφορία στην οποία αρχηγός ήταν ένας σπουδαίος Ευρωπαίος πρίγκιπας ο μελλοντικός Εδουάρδος Α΄ της Αγγλίας ανάγκασαν τον Μπαϊμπάρς να υποχωρήσει και ο Βοημούνδος ΣΤ΄ σώθηκε από τον ολοκληρωτικό αφανισμό. Η Θ΄ Σταυροφορία έφτασε στην Άκρα (9 Μαΐου 1271) και ο Βοημούνδος που διατήρησε τελικά την Τρίπολη ενώθηκε μαζί τους, στη Σταυροφορία συμμετείχε και ο Ούγος Γ΄ της Κύπρου.
Ο Βοημούνδος ΣΤ΄ απεβίωσε πρόωρα (1275), 38 ετών. Η οργή των Μαμελούκων για τη συμμαχία του Βοημούνδου ΣΤ΄ με τους Μογγόλους θα διατηρηθεί μέχρι το 1289, που η κόρη του Λουκία θα χάσει την Τρίπολη.
Οικογένεια
Νυμφεύτηκε το 1254 τη Σίβυλλα των Χετουμιδών, κόρη του Χετούμ Α΄ της Αρμενίας και απέκτησε τέκνα:
Εξωτερικοί σύνδεσμοι
Κατηγορία:Πρίγκιπες της Αντιόχειας Κατηγορία:Κόμητες της Τρίπολης Κατηγορία:Οίκος του Πουατιέ
Έμβλημα της Ρηνανίας-Παλατινάτου
thumb|To έμβλημα της Ρηνανίας-Παλατινάτου. Το έμβλημα του ομοσπόνδου κρατιδίου της Ρηνανίας-Παλατινάτου καθιερώθηκε το 1947. Συνδέεται ιστορικά με τη σημαία της Γερμανίας, εξ ου και η ομοιότητά του στα χρώματα. Περιέχεται στη σημαία του κρατιδίου.
Περιγραφή
Το έμβλημα αποτελείται από έναν θυρεό, που χωρίζεται σε τρία μέρη. Στα μέρη αυτά εικονίζονται τα αντίστοιχα εμβλήματα των τριών πριγκιπάτων, που η ένωσή τους οδήγησε στη δημιουργία του σημερινού ομοσπόνδου κρατιδίου: Τρίερ, Μάιντς και Παλατινάτου. Έτσι, εικονίζεται ο κόκκινος σταυρός σε ασημί φόντο, ο αργυρός τροχός σε κόκκινο φόντο, που ήταν το έμβλημα της πρωτεύουσας του κρατιδίου, καθώς επίσης και το χρυσό λιοντάρι με κόκκινο στέμμα και νύχια, σε μαύρο φόντο.
Ιστορικά στοιχεία
Τα σύμβολα συμβολίζουν την εποχή πριν από τη Γαλλική Επανάσταση και τα αντίστοιχα εμβλήματα:
Το στέμμα από επάνω είναι χρυσό και αποτελείται από αμπελόφυλλα, καταδεικνύοντας τη σημασία της αμπελοκαλλιέργειας για την οικονομία του τόπου.
Βλέπε επίσης
Κατηγορία:Ρηνανία-Παλατινάτο Ρηνανια
Ραμάντι
thumb|250px|Αεροφωτογραφία του Ραμάντι το 2008 Το Ραμάντι (αραβικά: الرمادي) είναι πόλη στο κεντρικό Ιράκ, περίπου 100 χιλιόμετρα δυτικά της Βαγδάτης, και πρωτεύουσα του κυβερνείου Αλ Ανμπάρ. Το Ραμάντι υπολογίστηκε ότι το 2011 είχε περίπου 375.000 κατοίκους και είναι η μεγαλύτερη πόλη στο κυβερνείο. Είναι κτισμένο κατά μήκος του Ευφράτη.
Ιστορία
Κατά τη διάρκεια της εκστρατείας της Μεσοποταμία κατά τον Α΄ΠΠ, οι Βρετανοί αντιμετώπισαν το Σεπτέμβριο του 1917 τον Οθωμανικό στρατό. Η μάχη εξελίχθηκε γρήγορα και οι Οθωμανοί παραδόθηκαν, με αποτέλεσμα το Ραμάντι να περάσει στην κατοχή των Βρετανών. Το 1955 στο Ραμάντι κατασκευάστηκε ένα φράγμα επί του Ευφράτη.
Από το 2003 μέχρι το 2006, το Ραμάντι υπήρξε εστία αντίστασης έναντι των αμερικανικών στρατευμάτων.
Πάμπλο Μιλανές
Ο Πάμπλο Μιλανές (Pablo Milanés, 24 Φεβρουαρίου 1943-22 Νοεμβρίου 2022) ήταν Κουβανός συνθέτης, τραγουδιστής, κιθαρίστας.
Γεννήθηκε στο Bayamo της Κούβας το 1943. Σπούδασε στην εθνική σχολή μουσικής της Αβάνας. Το «feeling» είναι ένα μουσικό στυλ που ξεκίνησε στην Κούβα τη δεκαετία του 40, στο οποίο τα αισθήματα ορίζουν την ερμηνεία. Το στυλ αυτό επηρεάστηκε από τα βορειοαμερικάνικα ρομαντικά τραγούδια της εποχής και τη τζαζ. Το «feeling» συνοδευόταν με μια κιθάρα, σαν τους παλιούς τρουβαδούρους, για να γίνει καλύτερη επικοινωνία με το κοινό. Από εκεί ξεκίνησε και ο Πάμπλο Μιλανές.
Ώς ερμηνευτής, ο Πάμπλο Μιλανές μπήκε στο συγκρότημα Los Bucaneros. Που και που, τραγουδούσε και μόνος του. Συνεργάστηκε με το συγκρότημα αυτό μέχρι το 1966. Το 1967, κάνει τη στρατιωτική θητεία του, την εποχή του πολέμου στο Βιετνάμ, και αρχίζει να γράφει τραγούδια πιο πολιτικοποιημένα. Το 1968 δίνει την πρώτη του συναυλία με τον Silvio Rodríguez στο La Casa de las Américas. Είναι το πρώτο σήμα του μουσικού κινήματος που ονομάστηκε το 1972 Nueva Trova. Στο ίδιο μέρος συνάντησε και άλλα σημαντικά πρόσωπα της πολιτιστικής και μουσικής πολιτικής σκηνής όπως Violeta Parra, Chico Buarque, Vinicius de Moraes, Víctor Jara και πολλοί άλλοι. Στις αρχές της δεκαετίας του 80, ξεκινάει δικό του συγκρότημα, με διάφορους φίλους του. Συνεχίζει να αναμιγνύει διάφορα είδη μουσικής, πάντα με δυνατή κοινωνική διάσταση.
Μαζί με τον Silvio Rodriguez και τον Noel Nicola, θεωρείται ένας από τους ιδρυτές της Nueva Trova. Ξεχωρίζει από τον Silvio Rodriguez με μελωδίες επηρεασμένες από τη Βραζιλία, μελωδίες που τις παίζει στην κιθάρα ή στο πιάνο. Συνεργάστηκε με πολλούς καλλιτέχνες όπως οι Silvio Rodríguez, Joaquín Sabina, Ana Belén, Joan Manuel Serrat, Víctor Manuel, Los Van Van, και άλλους. Τα πιο φημισμένα τραγούδια του είναι Yolanda, Yo me quedo, Amo a esta isla.
Το 2005 για πρώτη φορά συνθέτει μέρος της μουσικής του κινηματογραφικού έργου Siempre Habana του Ángel Peláez.
Απεβίωσε στις 22 Νοεμβρίου 2022, σε ηλικία 79 ετών
Εξωτερικοί σύνδεσμοι
Κατηγορία:Κουβανοί μουσικοί Κατηγορία:Κουβανοί τραγουδιστές
Γκάβιν Αρόγιο
Ο Γκάβιν Μπάξτερ Αρόγιο (γεννημένος στις 10 Μαϊου 1972) είναι Αμερικανός παλαίμαχος διεθνής αθλητής της υδατοσφαίρισης. Με την Εθνική ομάδα υδατοσφαίρισης των ΗΠΑ, έχει πραγματοποιήσει αρκετές συμμετοχές. Μάλιστα, έχει συμμετάσχει στους Θερινούς Ολυμπιακούς Αγώνες του 1996 (Ατλάντα) αλλά και του 2000 (Σίδνεϊ) έχοντας καταφέρει να κατακτήσει την 7η και την 6η θέση αντίστοιχα.
Ο Αρόγιο αγωνιζόταν στη θέση του αμυντικού.
Πηγές
Κατηγορία:Υδατοσφαιριστές ΟΣΦΠ
Επαρχία Ικονίου
Η επαρχία Ικονίου είναι η μεγαλύτερη επαρχία της Τουρκίας με συνολική έκταση 38.257 τ.χλμ. Βρίσκεται στην κεντρική περιοχή της Μικράς Ασίας και συνορεύει με τις επαρχίες Άγκυρας στον βορά, Αττάλειας και Καραμάν στον νότο, Αφιόν Καραχισάρ και Ισπάρτα στα ανατολικά και Ακσαράι στα δυτικά. Ο πληθυσμός της επαρχίας είναι 1.959.082 σύμφωνα με εκτίμηση το 2007. Πρωτεύουσα της είναι το Ικόνιο, σημαντική πόλη της Βυζαντινής Αυτοκρατορίας και αργότερα έδρα του Σουλτανάτου του Ρουμ, με πληθυσμό 1.003.373 σύμφωνα με εκτίμηση του 2009.
Μετεωρολογικός κλωβός
thumb|right|200px|Ο Μετεωρολογικός κλωβός του Μετεωρολογικού Σταθμού Νάξου [[Εικόνα:Meteo-box2.JPG|thumb|right|280px|Τα συνήθη μετεωρολογικά όργανα που φέρονται εντός του μετεωρολογικού κλωβού. Κορυφή (οριζόντια): Ακροβάθμια θερμόμετρα (μέτρηση μέγιστης-ελάχιστης θερμοκρασίας).Πάνω: Ελαχιστοβάθμιο θερμόμετρο Ράδερφορντ, κάτω: μεγιστοβάθμιο θερμόμετρο Νεγκρέττι.
Κέντρο (κάθετα):Μέτρηση απόλυτης υγρασίας (τάσης υδρατμών) με ψυχρόμετρο (αριστερά: Ξηρό θερμόμετρο, δεξιά: Υγρό θερμόμετρο)
Κάτω αριστερά: Θερμογράφος, δεξιά: Υγρογράφος τρίχας]]
Ο Μετεωρολογικός κλωβός είναι μια ξύλινη κατασκευή (κιβώτιο) που φέρει κιγκλιδωτό σκέπαστρο με διπλές πλευρικές ξύλινες περσίδες και χρησιμεύει στην καταγραφή διάφορων μετεωρολογικών στοιχείων.
Ιστορία
Ο κλωβός, με τη σημερινή μορφή του, σχεδιάστηκε από τον Τόμας Στίβενσον (Thomas Stevenson).
Γενικά στοιχεία
Η κατασκευή του είναι τέτοια ώστε να προφυλάσσει τα εντός αυτού φερόμενα μετεωρολογικά όργανα κυρίως από τη βροχή και τις ακτίνες του Ήλιου καθώς και από τις επιδράσεις άλλων ετερογενών παραγόντων. Για το λόγο αυτό εγκαθίσταται μακριά από κτίρια και δέντρα. Ο κλωβός τοποθετείται πάντα επάνω σε μεταλλικό ή ξύλινο ικρίωμα (βάση) και σε ύψος τουλάχιστον 1,20 μέτρα από την επιφάνεια του εδάφους. Τα διπλά, κιγκλιδωτά, τοιχώματά του επιτρέπουν στον αέρα να κυκλοφορεί ελεύθερα στο εσωτερικό και ταυτόχρονα προστατεύουν τα όργανα από την απευθείας έκθεση σε ρεύματα αέρα που μπορούν να αλλοιώσουν τις ενδείξεις. Συνήθως η πόρτα του κλωβού βλέπει προς Βορρά προκειμένου να μην πέφτει ηλιακή ακτινοβολία στα όργανα όταν οι πόρτες είναι ανοιχτές και γίνονται μετρήσεις.
Πλοία
Μετεωρολογικούς κλωβούς φέρουν επίσης πολλά πλοία, κυρίως κρουαζιερόπλοια, μεγάλα πολεμικά πλοία και βεβαίως όλα τα ερευνητικά επιστημονικά πλοία. Οι Μετεωρολογικοί κλωβοί των πλοίων δεν βρίσκονται σε μόνιμη εξωτερική εγκατάσταση. Πριν τη μέτρηση των ενδείξεων μεταφέρονται εκτός στεγασμένου χώρου, κρέμονται σε ύψος 2 μέτρων πάνω από το κατάστρωμα και πάντα στη "προσήνεμη πλευρά" (από εκεί που φυσάει), ώστε να διατηρούν συνεχή κάθετη θέση, μη υποκείμενη σε κλυδωνισμούς.
Παραπομπές
Κατηγορία:Μετεωρολογικά όργανα
Μετεωρολογικός κλωβός, μετεωρολογικός σταθμός, στήσιμο, συντήρηση, τεχνικές λεπτομέρειες
Αυτοκινητόδρομος 90 (Βόρειος Οδικός Άξονας Κρήτης)
Ο Αυτοκινητόδρομος 90 (Α90), γνωστός και ως Βόρειος Οδικός Άξονας Κρήτης, (ΒΟΑΚ) είναι υπό σχεδιασμό αυτοκινητόδρομος στην Ελλάδα και ο μοναδικός στην Κρήτη και γενικότερα σε νησί της Ελλάδας. Καθώς ενώνει την δυτικότερη πόλη της Κρήτης, Καστέλι Κισάμου με την ανατολικότερη, Σητεία, ο αυτοκινητόδρομος αντιπροσωπεύει έναν μεγάλο διάδρομο ανατολής-δύσης στην Κρήτη. Εκτός από τη Σητεία και την Κίσσαμο, ο αυτοκινητόδρομος Α90 τρέχει κοντά σε πολλές μεγάλες κρητικές πόλεις, συμπεριλαμβανομένων των τεσσάρων πρωτευουσών των Περιφερειακών Ενοτήτων (Χανιά, Ρέθυμνο, Ηράκλειο Κρήτης και Άγιος Νικόλαος Λασιθίου), παρέχει πρόσβαση σε πολλά εθνικά πάρκα ή πάρκα φύσης, και πολυάριθμα θέρετρα, ειδικά κατά μήκος της ακτής της Κρήτης. .
Ο αυτοκινητόδρομος προς το παρόν περιορίζεται σε μία λωρίδα ανά κατεύθυνση οδήγησης, με λωρίδα βραδυπορείας σε σημεία μεγάλων κλίσεων, αλλά ορισμένα τμήματα, ειδικά γύρω από τις τρεις μεγαλύτερες πόλεις, έχουν ανακατασκευαστεί με δύο λωρίδες κυκλοφορίας σε κάθε κατεύθυνση οδήγησης που χωρίζονται με ένα κεντρικό στηθαίο. Ορισμένες διασταυρώσεις του αυτοκινητόδρομου Α90 είναι ανισόπεδες, ενώ άλλες όχι. Παρόλο που η διαδρομή διασχίζει τραχύ ορεινό και παράκτιο έδαφος, έχει περιορισμένες γέφυρες, κοιλαδογέφυρες, σήραγγες και άλλες παρόμοιες κατασκευές σε τμήματα που έχουν ολοκληρωθεί. Υπάρχουν ?? έξοδοι και ?? σταθμοί εξυπηρέτησης αυτοκινήτων που λειτουργούν κατά μήκος της διαδρομής.
Περιγραφή διαδρομής
αριστερά|μικρογραφία|Ο Α90 περιμετρικά της πόλεως του Ηρακλείου (τμήμα που έχει μετατραπεί σε αυτοκινητόδρομο) Ο αυτοκινητόδρομος ΒΟΑΚ είναι ένας μεγάλος αυτοκινητόδρομος στον άξονα Δύσης-Ανατολής στην Κρήτη που συνδέει τη δυτικότερη πόλη και λιμάνι, την Κίσσαμο με την ανατολικότερη, τη Σητεία. Είναι επίσης μέρος δύο μεγάλων ευρωπαϊκών διαδρομών: Ε65 (Κίσσαμος-Χανιά) και (Ε75 Χανιά-Ρέθυμνο-Ηράκλειο-Άγιος Νικόλαος-Σητεία).
Διόδια
Σήμερα (Μάιος 2021) ο ΒΟΑΚ δεν διαθέτει διόδια. Σύμφωνα με τον υπουργό Μεταφορών, Κώστα Καραμανλή, ο ΒΟΑΚ θα διαθέτει διόδια στο τμήμα που θα δημιουργηθεί με σύμβαση παραχώρησης ((Κίσσαμος-)Χανιά-Χερσόνησος), με χρέωση 0,063 ευρώ/χλμ. Αυτή η κίνηση, την οποία επιβεβαίωσε ο πρωθυπουργός Κυριάκος Μητσοτάκης, έχει δεχτεί έντονη επίκριση.
Αξιοσημείωτες δομές
Ο δρόμος που σχεδιάστηκε τη δεκαετία του 1960 διαθέτει απειροελάχιστες αερογέφυρες, κοιλαδογέφυρες και σήραγγες, όμως ο αριθμός αυξάνεται στη νέα χάραξη του αυτοκινητόδρομου.
Μέχρι στιγμής είναι γνωστές οι εξής αλλαγές στην περιοχή του Ρεθύμνου: Πηγή:
Η επιλογή της νέας χάραξης του τμήματος Κόμβος Αμαρίου - Σκαλέτα έχει δεχτεί έντονη αρνητική κριτική, λόγω των ιδιοκτησιών που "παίρνει" και του ότι πιθανόν θα "επηρεάσει την τουριστικά αναπτυσσόμενη περιοχή".
Ιστορικό
Κατά τη δεκαετία του 1990, στην νέα Εθνική Οδό 90 που κατασκευαζόταν από τα τέλη της δεκαετίας του 1960, σημειώθηκε ραγδαίος κυκλοφοριακός φόρτος. Ο δρόμος άρχισε να ανακατασκευάζεται σε έναν αυτοκινητόδρομο τεσσάρων λωρίδων με διαχωριστικό στηθαίο. Τα πρώτα τμήματα που διαπλατύνθηκαν έγιναν στα πλαίσια του Β΄ ΚΠΣ, και είχαν μήκος 16 χιλιόμετρα συνολικά.
Η ΕΥΔΕ BOAK (Ειδική χρήση Δημοσίων Έργων ΒΟΑΚ), ήταν ο διαχειριστής του σχεδιασμού και της κατασκευής ελληνικών κρατικών έργων στον ΒΟΑΚ. Τα διαχωριστικά στηθαία μείωσαν δραματικά τα ατυχήματα. Στο τμήμα από τα Λινοπεράματα στον Γιόφυρο, την περίοδο 1999-2001 σημειώθηκαν 23 θάνατοι, ενώ την περίοδο 2002-2005 μειώθηκαν στους 2.
Μέχρι το 2019, είχαν αναβαθμιστεί σε αυτοκινητόδρομο τεσσάρων λωρίδων με διαχωριστικό στηθαίο τα εξής τμήματα:
Δεκαετία του 2020
Παρόλο που πριν το 2019 υπήρχε ήδη διαγωνισμός για την δημοπράτηση του ΒΟΑΚ, με την εκλογή της κυβέρνησης Κυριάκου Μητσοτάκη αποφασίστηκε ο διαγωνισμός αυτός να ακυρωθεί και να επαναμελετηθεί το έργο.
Στις αρχές του 2020, ανακοινώθηκαν δύο πιθανά σενάρια ως προς την χρηματοδότηση του ΒΟΑΚ. Το πρώτο σενάριο αφορά το να λάβει η κυβέρνηση έσοδα από άλλη σύμβαση παραχώρησης. Το πρόβλημα είναι ότι χρειαζόταν η έγκριση των πιστωτών, διότι μέρος των εν λόγω χρημάτων πάει στην εξυπηρέτηση του δημόσιου χρέους. Στο δεύτερο σενάριο μπορούν να χρησιμοποιηθούν οι επιστροφές των κεντρικών τραπεζών προκειμένου να χρηματοδοτηθεί το έργο, το οποίο εξετάζεται σε ανώτατο κυβερνητικό κλιμάκιο. Το χρονοδιάγραμμα έχει ως εξής:
Χρονοδιάγραμμα ανακατασκευής ΒΟΑΚ
Πηγή:
Ασφάλεια
Στον ΒΟΑΚ, συμβαίνουν συχνά τροχαία ατυχήματα. Παρόλο που εν μέρει οφείλονται στον ανθρώπινο παράγοντα, ο ΒΟΑΚ έχει:
Κατάλογος εξόδων
Παρακάτω, παραθέτονται όλοι οι κόμβοι του ΒΟΑΚ οι οποίοι είναι γνωστό ότι θα συμπεριληφθούν: Τελευταία ενημέρωση: Απρίλιος 2021
Παραπομπές
Κατηγορία:Αυτοκινητόδρομοι της Ελλάδας
Ψαμάθη (Νηρηίδα)
Η Ψαμάθη ήταν κόρη του Νηρέα και της Ωκεανίδας Δωρίδας. Ήταν μία από τις 50 Νηρηίδες και δεύτερη γυναίκα του Αιακού, βασιλιά της Αίγινας. Μαζί του απέκτησε τον Φώκο, τον οποίο σκότωσε κατά λάθος ο αδερφός του, Τελαμώνας, ενώ ο ίδιος εξασκείτο στη δισκοβολία. Κάποιοι βέβαια υποστηρίζουν ότι ο Τελαμώνας και ο Πηλέας, τα παιδιά του Αιακού από την πρώτη του γυναίκα, Ενδηίδα, ζήλευαν την αγάπη που ο πατέρας τους Αιακός είχε προς τον άλλο του γιο, το Φώκο. Έτσι, σε ένα αγώνισμα δισκοβολίας τον σκότωσαν. Εξαιτίας αυτού που έκαναν, ο Αιακός τούς έδιωξε από την Αίγινα. Ο Τελαμώνας πήγε στη Σαλαμίνα και έγινε βασιλιάς του νησιού και ο Πηλέας στη Θεσσαλία και έγινε βασιλιάς της Φθίας, ο οποίος έμελλε να γίνει ο πατέρας του μεγάλου ήρωα Αχιλλέα από τη Νηρηίδα Θέτιδα.
Σύμφωνα όμως με μία άλλη λιγότερο γνωστή παράδοση από τον Ηρόδοτο και από τον Ευριπίδη από την τραγωδία Ελένη, η Ψαμάθη ήταν σύζυγος του βασιλιά της Αιγύπτου, Πρωτέα, με τον οποίο απέκτησε τον Θεοκλύμενο και την Ειδοθέα ή Ειδώ ή Θεονόη.
Κατηγορία:Νηρηίδες
Άγιος Ανατόλιος
Ο Άγιος Ανατόλιος έζησε και μαρτύρησε τον 4ο αιώνα στη Νίκαια μαζί με τα αδέλφια του Ευστάθιο και Θεσπέσιο.
Η μνήμη του τιμάται στις 23 Απριλίου.
Κατηγορία:Άγιοι της Ορθόδοξης Εκκλησίας Κατηγορία:Νίκαια Βιθυνίας Κατηγορία:Βυζαντινοί του 4ου αιώνα
Κρις Χάμπερτ
Ο Κρίστοφερ Χάμπερτ (γεννημένος στις 27 Δεκεμβρίου 1969) είναι Αμερικανός παλαίμαχος διεθνής αθλητής της υδατοσφαίρισης. Με την Εθνική ομάδα υδατοσφαίρισης των ΗΠΑ, έχει πραγματοποιήσει αρκετές συμμετοχές. Μάλιστα, έχει συμμετάσχει στους Θερινούς Ολυμπιακούς Αγώνες του 1992 (Βαρκελώνη), του 1996 (Ατλάντα) αλλά και του 2000 (Σίδνεϊ) κατακτώντας την 4η, την 7η και την 6η θέση αντίστοιχα.
Ο Χάμπερτ αγωνιζόταν στη θέση του φουνταριστού.Είναι παντρεμένος με την Ελληνίδα Αννίτα Ναθανήλ, η οποία υπήρξε μοντέλο και παρουσιάστρια και έχουν δύο κόρες.
Πηγές
Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές ΠΑΟ Κατηγορία:Υδατοσφαιριστές του Εθνικού Πειραιώς
Ανανίας Α΄ Τραπεζούντος
Ο Ανανίας Α΄ ήταν Μητροπολίτης Τραπεζούντος (1722 - 1736).
Διαδέχτηκε τον Παΐσιο το 1722 ενώ ήταν μοναχός στον Άγιο Ιωάννη Βαζελώνα. Το 1736 αντικαταστάθηκε στον Μητροπολιτικό θρόνο από τον Ανανία Β΄.
Κατηγορία:Μητροπολίτες Τραπεζούντος
5000 IAU
5000 IAU
IAU
Lista de asteroidi
Ψυχολογικός αντίκτυπος της κλιματικής αλλαγής
μικρογραφία|Η [[Γκρέτα Τούνμπεργκ σε διαμαρτυρία για την κλιματική αλλαγή τον Αύγουστο του 2018. Ενώ οι ψυχολόγοι εργάζονταν για τις επιπτώσεις της κλιματικής αλλαγής εδώ και δεκαετίες, το ενδιαφέρον αυξήθηκε σημαντικά μετά το έργο ευαισθητοποίησης από την Τούνμπεργκ, ειδικά από τα τέλη του 2018. Έχει μιλήσει σχετικά με το οικολογικό άγχος της. ]] Η κλιματική αλλαγή προκαλεί μια σειρά ψυχολογικών επιπτώσεων στους κατοίκους της γης. Αυτές είναι μεταξύ άλλων διάφορες συναισθηματικές καταστάσεις όπως το οικολογικό άγχος, η οικολογική θλίψη και ο οικολογικός θυμός. Ενώ είναι δυσάρεστα, τέτοια συναισθήματα συχνά δεν είναι επιβλαβή και μπορούν να είναι ορθολογικές απαντήσεις στην υποβάθμιση του φυσικού κόσμου, παρακινώντας την προσαρμοστική δράση για αυτά. Άλλες επιπτώσεις, όπως το μετατραυματικό στρες, μπορεί να είναι πιο επικίνδυνες. Στις πρώτες δεκαετίες του 21ου αιώνα, ακαδημαϊκοί, επαγγελματίες του ιατρικού τομέα και διάφοροι άλλοι παράγοντες επιδιώκουν να κατανοήσουν αυτές τις επιπτώσεις, προκειμένου να βοηθήσουν στην ανακούφισή των ατόμων που παρουσιάζουν αυτό το είδος του άγχους και να κάνουν πιο ακριβείς προβλέψεις, βοηθώντας στις προσπάθειες μετριασμού και προσαρμογής στην υπερθέρμανση του πλανήτη.
Υπάρχουν τρία ευρέα κανάλια με τα οποία η κλιματική αλλαγή επηρεάζει την ψυχική κατάσταση των ανθρώπων: άμεσα, έμμεσα ή μέσω της ευαισθητοποίησης.
Το άμεσο κανάλι περιλαμβάνει τις συνθήκες που σχετίζονται από την έκθεση σε ακραία καιρικά φαινόμενα. Η έμμεση οδός μπορεί να είναι μέσω της διαταραχής των οικονομικών και κοινωνικών δραστηριοτήτων, όπως όταν μια αγροτική περιοχή είναι λιγότερο ικανή να παράγει τρόφιμα.
Και το τρίτο κανάλι μπορεί να είναι απλή συνειδητοποίηση της απειλής που προέρχεται από την κλιματική αλλαγή, ακόμη και από άτομα που δεν επηρεάζονται διαφορετικά από αυτή. Υπάρχουν πολλές εξαιρέσεις, αλλά γενικά είναι οι άνθρωποι σε αναπτυσσόμενες χώρες που εκτίθενται στις άμεσες επιπτώσεις και οικονομικές διαταραχές που προκαλούνται από τις κλιματικές αλλαγές. Ενώ οι προσφάτως εντοπισμένες ψυχολογικές συνθήκες που σχετίζονται με το κλίμα, όπως το οικολογικό άγχος, που μπορεί να προκύψει ακόμα και από την συνειδητοποίηση της απειλής, τείνουν να επηρεάζουν τους ανθρώπους σε ολόκληρο τον πλανήτη.
Οι ψυχολογικές επιπτώσεις της κλιματικής αλλαγής διερευνώνται στον τομέα της κλιματικής ψυχολογίας. Η ιατρική περίθαλψη για τις περισσότερες αρνητικές επιδράσεις προσφέρεται από ψυχιάτρους, οι οποίοι είναι πιστοποιημένοι ιατροί.
Η αντιμετώπιση κλινικών περιστατικών γίνεται κατά κύριο λόγο από ψυχιάτρους σε δομές ψυχικής υγείας. Ωστόσο, σε υποκλινικές περιπτώσεις και σε επίπεδο ατόμων που δεν εμφανίζουν σημαντικά συμπτώματα ψυχικών διαταραχών (DSM- V) παρέχεται ψυχοθεραπεία, είτε συμβουλευτική βραχείας διάρκειας από Κλινικούς Ψυχολόγους ή πιστοποιημένους Συμβούλους.
Διάφορες μη κλινικές θεραπείες, όπως οι επιλογές ομαδικής εργασίας, τα διαδικτυακά φόρουμ υποστήριξης και τα βιβλία αυτοβοήθειας είναι διαθέσιμα για άτομα που πάσχουν από λιγότερο σοβαρές ψυχολογικές καταστάσεις. Ορισμένες από τις ψυχολογικές επιπτώσεις δεν απαιτούν καθόλου μορφή θεραπείας και μπορεί ακόμη και να είναι θετικές. Οι ψυχολογικές επιπτώσεις του κλίματος λαμβάνουν επίσης προσοχή από τις κυβερνήσεις και άλλους που εμπλέκονται στη δημιουργία της δημόσιας πολιτικής, από διάφορες ομάδες εκστρατείας και ΜΚΟ, και από επιχειρήσεις του ιδιωτικού τομέα.
Αιτιώδεις οδοί
μικρογραφία|Το [[USNS Comfort ενώ κατευθύνεται για να μεταφέρει βοήθεια μετά από τον τυφώνα Κατρίνα. Η ταχεία βοήθεια και η αποκατάσταση της ασφάλειας για όσους πλήττονται από ακραίες καιρικές συνθήκες μειώνει τον κίνδυνο μακροπρόθεσμων ψυχολογικών επιπτώσεων.]] Υπάρχουν τρεις ευρείς τομείς ανησυχίας σχετικά με τον τρόπο με τον οποίο η κλιματική αλλαγή έχει ψυχολογικές επιπτώσεις για το άτομο: άμεσα, έμμεσα ή μέσω της ευαισθητοποίησης (ή "ψυχοκοινωνικά"). Σε ορισμένες περιπτώσεις, οι άνθρωποι μπορεί να επηρεαστούν από παραπάνω από ένα κανάλια.
Άμεσος αντίκτυπος
Συνήθως αυτό είναι ένα είδος βραχυπρόθεσμου άγχους, από την οποία οι άνθρωποι μπορούν συχνά σύντομα να ανακάμψουν γρήγορα. Αλλά μερικές φορές αυτά έχουν χρόνιες επιπτώσεις, ειδικά μεταξύ εκείνων που έχουν εκτεθεί σε πολλαπλά γεγονότα, όπως το μετατραυματικό στρες, η διαταραχή σωματομορφίας ή το μακροχρόνιο άγχος. Η ταχεία ανταπόκριση των αρχών για την αποκατάσταση της αίσθησης της τάξης και της ασφάλειας μπορεί να μειώσει σημαντικά τον κίνδυνο μακροπρόθεσμων ψυχολογικών επιπτώσεων για τους περισσότερους ανθρώπους.
Αν και τα άτομα που ήδη υπέφεραν από κακή ψυχική υγεία, π.χ. ψύχωση, μπορεί να χρειαστούν εντατική φροντίδα, αυτή μπορεί να είναι δύσκολο να παραδοθεί εάν οι τοπικές υπηρεσίες ψυχικής υγείας διαταραχθούν από τις ακραίες καιρικές συνθήκες.
Οι λιγότερο ακραίες άμεσες εκδηλώσεις της κλιματικής αλλαγής μπορούν επίσης να έχουν άμεσες ψυχολογικές επιπτώσεις.
Ο μοναδικός πιο καλά μελετημένος σύνδεσμος μεταξύ καιρού και ανθρώπινης συμπεριφοράς είναι αυτός μεταξύ της θερμοκρασίας και της επιθετικότητας. Αυτό έχει διερευνηθεί από εργαστηριακά περιβάλλοντα, με ιστορική μελέτη και εκτεταμένη επιτόπια εργασία. Διάφορες αναθεωρήσεις καταλήγουν στο συμπέρασμα ότι οι υψηλές θερμοκρασίες αναγκάζουν τους ανθρώπους να γίνουν κακοί, οδηγώντας τους σε αυξημένη σωματική βία, ειδικά σε περιοχές όπου υπάρχει ποικιλομορφία ως προς τις εθνικότητες. Υπήρξαν εξαιρέσεις, όπως στις σύγχρονες πόλεις όπου τα προϊόντα κλιματισμού είναι ευρέως διαθέσιμος. Επίσης, υπήρξε ακαδημαϊκή διαμάχη σχετικά με το βαθμό στον οποίο η υπερβολική βία προκαλείται από την κλιματική αλλαγή, σε αντίθεση με τη φυσική μεταβλητότητα της θερμοκρασίας. Οι ψυχολογικές επιπτώσεις των ασυνήθιστα χαμηλών θερμοκρασιών, τις οποίες μπορεί να προκαλέσει η κλιματική αλλαγή σε ορισμένα μέρη του κόσμου, είναι ανεπαρκώς μελετημένες, αν και τα διαθέσιμα στοιχεία δείχνουν ότι σε αντίθεση με την ασυνήθιστη ζέστη, δεν οδηγεί σε αυξημένη επιθετικότητα.
Έμμεσο μονοπάτι
Σε πολλά μέρη του κόσμου, η κλιματική αλλαγή επηρεάζει σημαντικά το οικονομικό εισόδημα των ανθρώπων, π.χ. μειώνοντας τη γεωργική παραγωγή ή καθιστώντας μια περιοχή μη ελκυστική για τον τουρισμό.
Αυτό μπορεί να προκαλέσει μια αύξηση στο άγχος, το οποίο με τη σειρά του μπορεί να οδηγήσει σε κατάθλιψη, αυτοκτονικό ιδεασμό και άλλες αρνητικές ψυχολογικές καταστάσεις. Οι συνέπειες μπορεί να είναι ιδιαίτερα σοβαρές εάν το οικονομικό άγχος συνδυαστεί με μια σημαντική διατάραξη της κοινωνικής ζωής, όπως η μετεγκατάσταση σε χώρους φιλοξενίας. Για παράδειγμα, στον απόηχο του τυφώνα Κατρίνα, το ποσοστό αυτοκτονίας για τον γενικό πληθυσμό αυξήθηκε κατά περίπου 300%, αλλά για όσους εκτοπίστηκαν και έπρεπε να μετακινηθούν σε ρυμουλκούμενες εγκαταστάσεις, αυξήθηκε κατά περισσότερο από 1400%.
Οι αποτελεσματικές κυβερνητικές παρεμβάσεις, παρόμοιες με εκείνες που χρησιμοποιούνται για την ανακούφιση του άγχους που ανακύπτει από μια οικονομική κρίση, μπορούν να ανακουφίσουν τις αρνητικές συνθήκες που προκαλούνται από μια τέτοια διαταραχή, ωστόσο αυτό μερικές φορές δεν είναι εύκολο, ειδικά σε ορισμένες από τις λιγότερο ευημερούσες χώρες του παγκόσμιου νότου.
Οι έμμεσες επιπτώσεις στην ψυχική υγεία μπορούν να ανακύψουν μέσω των επιδράσεων στην σωματική υγεία. Η σωματική και η ψυχική υγεία έχουν αμοιβαία σχέση, οπότε κάθε επίδραση που σχετίζεται με την κλιματική αλλαγή που επηρεάζει τη σωματική υγεία μπορεί ενδεχομένως να επηρεάσει έμμεσα και την ψυχική υγεία. Η διαταραχή του περιβάλλοντος, όπως π.χ. μέσω της απώλειας της βιοποικιλότητας, ή ακόμα και η απώλεια των παγετώνων, μπορεί επίσης να προκαλέσει αρνητικές ψυχολογικές αντιδράσεις, όπως η οικολογική θλίψη ή η σολασταλγία.
Ευαισθητοποίηση
Η απλή γνώση των κινδύνων που ενέχει η κλιματική αλλαγή, ακόμη και από εκείνους που δεν επηρεάζονται διαφορετικά από αυτήν, μπορεί να προκαλέσει μακροχρόνιες ψυχολογικές καταστάσεις, όπως είναι το άγχος και άλλες μορφές δυσφορίας.
Αυτό μπορεί να επηρεάσει ιδιαίτερα τα παιδιά και έχει συγκριθεί με το πυρηνικό άγχος που συνέβη κατά τη διάρκεια του Ψυχρού πολέμου. Οι συνθήκες όπως το οικολογικό άγχος είναι πολύ σπάνια σοβαρές σε βαθμό ώστε να απαιτούν κλινική θεραπεία. Ενώ είναι δυσάρεστες και επομένως ταξινομούνται ως αρνητικές, τέτοιες συνθήκες έχουν περιγραφεί ως έγκυρες ορθολογικές απαντήσεις στην πραγματικότητα της κλιματικής αλλαγής.
Οικολογικό άγχος
Έχουν γίνει εκτεταμένες μελέτες σχετικά με το οικολογικό άγχος από το 2007 περίπου και εξακολουθούν να χρησιμοποιούνται διάφοροι ορισμοί. Σύμφωνα με μια ανασκόπηση του 2020 από την Πιχκάλα Πανού, ο άλλος ευρέως αναφερόμενος ορισμός είναι αυτός του Γκλεν Άλμπρεχτ, ο οποίος το 2012 όρισε το οικολογικό άγχος ως "τη γενικευμένη αίσθηση ότι τα οικολογικά θεμέλια της ύπαρξης βρίσκονται σε διαδικασία κατάρρευσης." Η κατάσταση δεν συνιστά ιατρική διάγνωση και θεωρείται ως μια ορθολογική απάντηση στην πραγματικότητα της κλιματικής αλλαγής, ωστόσο σοβαρές περιπτώσεις μπορεί να έχουν αντίκτυπο στην ψυχική υγεία εάν δεν δοθεί προσοχή. Το οικολογικό άγχος είναι ένα δυσάρεστο συναίσθημα, αν και μπορεί να είναι προσαρμοστικό, παρακινώντας π.χ. την χρήσιμη για το άτομο συμπεριφορά όπως η συλλογή σχετικών πληροφοριών.
Ωστόσο, μπορεί επίσης να εκδηλωθεί ως αποφυγή συγκρούσεων, ή ακόμα και ως παράλυση. Μερικοί άνθρωποι έχουν αναφέρει ότι βιώνουν τόσο πολύ άγχος και φόβο για το μέλλον με την κλιματική αλλαγή που επιλέγουν να μην κάνουν παιδιά. Η προσοχή που δόθηκε στο οικολογικό άγχος αυξήθηκε ραγδαία μετά το 2017 και ειδικά από τα τέλη του 2018 λόγω του φαινομένου της Γκρέτας, με την Τούνμπεργκ να έχει συζητήσει δημόσια το οικολογικό άγχος της.